Tuulessa ja tuiskussa

Tuulessa ja tuiskussa on Kalle Päätalon Juuret Iijoen törmässä -sarjan yhdestoista osa. Teos on ilmestynyt vuonna 1981 Gummeruksen kustantamana.http://www.kirjasampo.fi/fi/kulsa/kauno%253Aateos_44067#.VvoUpOKLRaQ Kirjan tapahtumat sijoittuvat jatkosodan aikaan.Tuulessa ja tuiskussa, takakannen esittelyteksti. Kirja on rekisteröity Bookcrossingiin. https://www.bookcrossing.com/searchbooks?BookType=0&Title=Tuulessa+ja+tuiskussa&TitleExact=false&Author=P%C3%A4%C3%A4talo&AuthorExact=false&JournalText=&Status=All&Category=0&ISBN=&BCID=&BcidTarget=NewJournalEntry&MemberName=&BookSort=Title&SortDirection=Descending#search-top

 Kirjan tapahtumat 
Suomalaisten voittoisa eteneminen Itä-Karjalassa on vuonna 1942 pysähtynyt ja sota muuttunut asemasodaksi. Eräänlaista asemasotaa on myös Kalle Päätalon elämä. Hän on haavoittunut Kiestingin motin taistelussa ja on nyt toipumislomalla kotonaan Taivalkosken Jokijärvellä. Vammat eivät tunnu parantuvan, ja lomat, tarkastukset ja sairaalaosastot vuorottelevat hänen elämässään. Lopulta Kalle joutuu lääkärien kiistakapulaksi: hänet määrätään väkisin lääkärien määräyksestä rintamalle. Rintamalla olo ei kestä kauan, vaan Kalle passitetaan kiukkuisten sanojen saattelemana takaisin sairaalaan Ouluun.

Nyt seuraa uusi sairaalajakso ja huonetoveruus värikkään sotamies Mikkosen kanssa. Mikkonen on sukupuoliatleetti ja kaikin puolin hämmästyttävä mies, mutta opit ja kehotukset, joitä hän auliisti jakelee, eivät lankea Kallessa otolliseen maaperään. Jokin on lamannut miehen mielen ja kääntänyt sen pois naisista. Aikanaan syy sitten selviää, ja totuuden paljastuminen merkitsee Kallelle suurta henkistä romahdusta. 

Nuoren Kallen elämä on pohjalukemissa, ja tämä vaatii elämänarvojen uudelleen punnitsemista. Uutta pontta Kalle saa onneksi niin potilastovereilta kuin sairaalan henkilökunnalta. Tulevan kirjailijan ja hänen ihmiskäsityksensä kannalta tulee merkittäväksi se tieto, että juuri syvimmän alennuksensa hetkellä ihminen voi saada ymmärtävimmän kohtelun – kohdata ihmisarvonsa.Tuulessa ja tuiskussa, takakansiteksti.

 Lähteet 

Luokka:Romaanit toisesta maailmansodasta
Luokka:Suomalaiset sotaromaanit
Luokka:Juuret Iijoen törmässä
Luokka:Vuoden 1981 kirjat